पीटर स्ट्रॉस

पीटर लॉरेंस स्ट्रॉस (Peter Lawrence Strauss; जन्म: फरवरी 20, 1947) एक अमेरिकी टेलीविजन और फिल्म अभिनेता हैं जिन्हें 1970 और 1980 के दशक में कई टेलीविजन लघु शृंखलाओं में उनके अभिनय के लिए जाना जाता है। वो एमी विजेता हैं और गोल्डन ग्लोब पुरस्कार के लिए पांच बार नामांकित हैं।
आरंभिक जीवन
स्ट्रॉस का जन्म क्रोटन-ऑन-हडसन, न्यूयॉर्क में हुआ। उनके पिता वॉरेन बी॰ स्ट्रॉस जर्मन मूल के वाइन आयातक थे। उनका परिवार यहूदी था। स्ट्रॉस ने 1965 में हैकली स्कूल और 1969 में नॉर्थवेस्टर्न यूनिवर्सिटी से स्नातक की उपाधि प्राप्त की।

करियर
स्ट्रॉस ने सन् 1979 में टेलीविजन के लिए बनी फिल्म द जेरिको माइल में अपने अभिनय के लिए एमी पुरस्कार जीता और सन् 1980 में उन्होंने सन् 1946 की क्लासिक फिल्म  एंजेल ऑन माई शोल्डर के टेलीविजन रीमेक में अभिनय किया। सन् 1985 में उन्होंने जेफरी आर्चर की किताब पर आधारित लघु शृंखला केन एंड एबेल में एबेल रोज़्नोव्स्की का अभिनय किया। उन्होंने सन् 2002 में अल्पकालिक शृंखला बॉडी एंड सोल में डॉ॰ आइजैक ब्रौन के रूप में अभिनय किया। उन्होंने सन् 1990 और सन् 2006 में बाइकर माइस फ्रॉम मार्स के दोनों संस्करणों में स्टोकर वान रॉटन के लिए आवाज प्रदान की।

व्यक्तिगत जीवन
स्ट्रॉस ने 31 दिसंबर 1998 को राचेल टिकोटिन से शादी की। स्ट्रॉस एक सफल साइट्रस उत्पादन व्यवसाय चलाते हैं और लॉस एंजिल्स काउंटी अर्बोरेटम और बॉटैनिकल गार्डन के सलाहकार बोर्ड में हैं। उन्होंने सांता मोनिका माउंटेन कंजरवेंसी को एक खेत की संपत्ति बेच दी। तब से इस खेत को राष्ट्रीय उद्यान सेवा द्वारा पीटर स्ट्रॉस रेंच के रूप में अधिग्रहित कर लिया गया है।

सन्दर्भ

बाहरी कड़ियाँ



श्रेणी:1947 में जन्मे लोग
श्रेणी:अमेरिकी अभिनेता